/* KOM/2010/0657 v konečnom znení */ OZNÁMENIE KOMISIE o monitorovaní a oznamovaní údajov o registrácii nových osobných automobilov





[pic] | EURÓPSKA KOMISIA | Brusel, 10.11.2010 KOM(2010) 657 v konečnom znení OZNÁMENIE KOMISIE o monitorovaní a oznamovaní údajov o registrácii nových osobných automobilov OZNÁMENIE KOMISIE o monitorovaní a oznamovaní údajov o registrácii nových osobných automobilov 1. ÚVOD Podľa článku 8 nariadenia Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel[1], členské štáty musia každý rok zaznamenať určité údaje týkajúce sa nových osobných automobilov a predložiť ich Komisii. Tieto údaje budú základom na určenie cieľových hodnôt špecifických emisií CO2 pre výrobcov nových osobných automobilov a poslúžia takisto ako hodnotenie toho, či výrobcovia tieto cieľové hodnoty dodržiavajú. Aby sa zabezpečila konzistentnosť údajov, ktoré majú členské štáty predložiť, je potrebné čo najviac zharmonizovať pravidlá týkajúce sa zberu a oznamovania týchto údajov. Týmto oznámením sa spolu s nariadením Komisie K(2010) 7652 o monitorovaní a oznamovaní údajov o registrácii nových osobných automobilov podľa nariadenia Európskeho parlamentu a Rady (ES) č. 443/2009 uľahčí zber, predkladanie a posudzovanie údajov tým, že v ňom Komisia uvedie svoju interpretáciu príslušných ustanovení nariadenia (ES) č. 443/2009 a členským štátom poskytne usmernenia týkajúce sa údajov, ktoré sa majú predložiť, a formátu, ktorý sa má použiť. Bližšie pokyny sa poskytnú takisto ad hoc . 2. ÚDAJE 2.1 Zdroje údajov Hlavné zdroje údajov, ktoré majú členské štáty použiť na zber údajov, sú osvedčenia o zhode alebo, ak sa zdroj nepoužíva na účely registrácie vozidla, dokumentácia typového schvaľovania. Vzhľadom na to, že dokumentácia typového schvaľovania môže obsahovať rôzne hodnoty, je potrebné, aby príslušný členský štát zabezpečil, aby údaje získané z dokumentácie typového schvaľovania boli v súlade s údajmi vyplývajúcimi z osvedčenia o zhode. Malo by sa poznamenať, že registračný osvedčenie uvedené v smernici Rady 1999/37/EC z 29. apríla 1999 o registračných dokumentoch pre vozidlá[2] nesmie na účely registrácie vozidla nahradiť osvedčenie o zhode. Registračné osvedčenie sa vydáva až po registrácii vozidla. 2.2 Zoznam výrobcov Údaje sa musia monitorovať a oznamovať vo vzťahu k výrobcovi. V dôsledku toho je dôležité, aby bol výrobca jasne identifikovaný[3] a odlíšený od značky[4]. Je však zrejmé, že keďže príslušné orgány zaznamenávajú názov výrobcu v osvedčení o zhode alebo v dokumentácii typového schvaľovania podľa vnútroštátneho označenia, stáva sa, že dochádza k zmene názvov, ako aj hláskovania. S cieľom harmonizovať identifikáciu príslušných výrobcov sa zavedie spoločný zoznam názvov výrobcov a príslušné svetové identifikačné kódy výrobcov a členské štáty budú tento zoznam používať ako základ na registráciu podľa článku 8 ods. 2 nariadenia K(2010) 7652. Vzhľadom na to, že nariadenie (ES) č. 443/2009 sa uplatňuje na výrobcov tak z EÚ, ako aj mimo EÚ, nemalo by sa akceptovať žiadne rozlišovanie na základe sídla výrobcu. V súlade s článkom 7 nariadenia K(2010) 7652 sa však má urobiť výnimka v prípade, ak sú údaje pre osobný automobil založené na vnútroštátnom typovom schválení automobilu vyrábaného v malých sériách alebo na jednotlivom typovom schválení. V takých prípadoch by členské štáty nemali používať názvy výrobcov, ale označenia uvedené v danom článku. Konzistentná identifikácia výrobcov je dôležitá takisto pre združovanie [článok 7 nariadenia (ES) č. 443/2009], ktoré výrobcom umožňuje splniť spoločnú cieľovú hodnotu špecifických emisií. Vzhľadom na to, že združovanie sa môže v priebehu času meniť, údaje by sa mali zozbierať za všetkých výrobcov, ktorí boli členmi združenia. Priemerné špecifické emisie CO2 združenia sa vypočítajú pre celú EÚ. 2.3 Požiadavky na údaje Príslušné orgány členských štátov oznámia všetky údaje v súlade s prílohou II k nariadeniu č. 443/2009. V prípade, ak v zdroji použitom ako základ na registráciu chýbajú akékoľvek relevantné údaje, príslušné orgány by mali požiadať výrobcov, aby doplnili súbor údajov. Príslušné orgány sú zodpovedné za zabezpečenie všetkých relevantných údajov v čase registrácie. V prípade vozidiel podliehajúcich vnútroštátnemu typovému schváleniu automobilu vyrábaného v malých sériách alebo jednotlivému typovému schváleniu je potrebný len počet registrácií; zvyšné informácie sa môžu predložiť na báze dobrovoľnosti. 2.4 Oznamovanie registrácie dvojpalivového vozidla a vozidla na flexibilné palivo Zavedenie dvojpalivového vozidla a vozidla na flexibilné palivo schopné jazdiť na alternatívne palivá ako sú okrem benzínu a nafty napríklad aj udržateľné etanolové palivo E85, bionafta alebo vodík, na trh, sa musí pozorne monitorovať. V nariadení (ES) č. 443/2009 v súčasnosti nie je zahrnuté monitorovanie všetkých alternatívnych palív používaných v takýchto vozidlách okrem iného kvôli tomu, že sa emisie CO2 ešte nemerajú. V prípade etanolového paliva (E85) používaného v dvojpalivových vozidlách sa emisie CO2 merajú, je však zrejmé, že metóda ustanovená v článku 6 uvedeného nariadenia na zohľadnenie hodnoty CO2 uvedeného paliva sa musí vylepšiť, aby sa odzrkadľovali skutočné špecifické emisie CO2 takýchto vozidiel. Preto by sa mala vytvoriť nová metóda, vďaka ktorej sa primerane zohľadní úspora emisií CO2 z používania dvojpalivových vozidiel a vozidiel na flexibilné palivo schopných jazdiť na alternatívne palivá, ako napríklad na udržateľné etanolové palivo E85, bionaftu alebo vodík. Komisia ako súčasť preskúmania nariadenia (ES) č. 443/2009, ktoré sa predpokladá v januári 2013, vypracuje takúto metódu na výpočet skutočných špecifických emisií CO2 vozidiel na flexibilné palivo a dvojpalivových vozidiel. Keďže nie je možné vopred vedieť, ktoré palivo sa skutočne použije v dvojpalivovom vozidle a vo vozidle na flexibilné palivo, metóda bude musieť zohľadniť dostupnosť aj vlastnosti rôznych palív predávaných v členských štátoch. Údaje o predaji palív sa poskytnú prostredníctvom oznamovania podľa smernice Európskeho parlamentu a Rady 98/70/ES týkajúcej sa kvality benzínu a naftových palív, a ktorou sa mení a dopĺňa smernica Rady 93/12/ES[5]. Pred zavedením uvedenej metódy by sa smernica 98/70/ES mala prispôsobiť tak, aby umožnila členským štátom oznamovať údaje o predaji rôznych alternatívnych palív, a to najmä vrátane harmonizovaných a presných údajov o predaji etanolového paliva E85 spĺňajúceho kritériá udržateľnosti stanovené v smernici Európskeho parlamentu a Rady 2009/28/ES o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES[6] a v smernici 98/70/ES. 3. PRENOS ÚDAJOV S cieľom zabezpečiť včasnú a efektívnu komunikáciu medzi príslušnými orgánmi, výrobcami a Komisiou sa odporúča, aby príslušné orgány stanovené v súlade s článkom 8 ods. 7 nariadenia (ES) č. 443/2009 a zodpovedné za prenos údajov vymenovali aspoň dvoch úradníkov za kontaktné osoby a oznámili Komisii ich mená a kontaktné údaje. Úradníci by sa mali prihlásiť do centrálneho registra údajov[7] . Na to, aby sa prenos údajov považoval z hľadiska splnenia oznamovacej povinnosti za platný podľa článku 8 nariadenia (ES) č. 443/2009, členské štáty by po vložení údajov do centrálneho registra údajov mali Komisiu informovať, a to zaslaním emailu do funkčnej elektronickej schránky EC-CO2-LDV-IMPLEMENTATION@ec.europa.eu a jeho kópie do funkčnej elektronickej schránky CO2-monitoring@eea.europa.eu. Údaje sa budú uchovávať v databáze, ktorú v mene Komisie vedie Európska environmentálna agentúra. Databáza by mala byť prístupná verejnosti cez internet. S cieľom zabezpečiť výrobcom včasnú dostupnosť údajov, členské štáty môžu zaslať celý súbor údajov týkajúci sa prvých štyroch mesiacov každého kalendárneho roka, hneď ako budú tieto údaje dostupné v predbežnej forme. Členské štáty majú v každom prípade potvrdiť a odoslať úplný súbor údajov každý kalendárny rok do 28. februára. Ak sa predbežné údaje predložia pred skončením povinnej lehoty, Komisia sa pokúsi predbežne spočítať a sprístupniť príslušným výrobcom počet nových zaregistrovaných osobných automobilov a ich špecifické emisie CO2 v členských štátoch. Malo by sa poznamenať, že Komisia nepotvrdí tieto výpočty až do dátumu uvedeného v článku 8 ods. 5 nariadenia (ES) č. 443/2009. 3.1 Formát Údaje by sa mali zaslať v dvoch oddelených súboroch .xml, pričom v jednom z nich budú údaje z monitorovania a v druhom celý súbor údajov, ako sa uvádza v prílohe II k nariadeniu Komisie (ES) č. 443/2009. Ďalšie špecifikácie súborov .xml sa poskytnú v usmerneniach, ktoré sa uverejnia na internete. 3.2 Overenie Údaje a kódovanie .xml môže nezávisle overiť každý členský štát. Vzor v podobe textového súboru sa však umiestni na webovú stránku CIRCA[8] a mal by sa použiť na zabezpečenie kvality predtým, ako sa odošlú údaje za príslušný sledovaný rok. 4. VÝPOčET PRIEMERNÝCH šPECIFICKÝCH EMISIÍ Aby sa zohľadnili percentuálne podiely postupného zavádzania uvedené v článku 4 nariadenia (ES) č. 443/2009, je na výpočet priemerných špecifických emisií CO2 pre výrobcov vrátane výrobcov uvedených v článku 11 ods. 1 a v článku 11 ods. 4 nariadenia (ES) č. 443/2009 potrebné vybrať vozidlá podľa ich špecifických emisií CO2. Na výpočet priemerných špecifických emisií sa vyberú len vozidlá s najnižšími emisiami do príslušného percentuálneho podielu stanoveného v článku 4. Špecifické emisie by pokiaľ možno mali byť emisie znížené o percentuálny podiel uvedený v článku 6 a úspory z ekologických inovácií schválené Komisiou podľa článku 12 a podrobných pravidiel, ktoré sa majú prijať. Pri výpočte priemerných špecifických emisií CO2 sa musí brať ohľad na vozidlá spadajúce do kategórie uvedenej v článku 5. Podľa presnejšieho vymedzenia Komisia pri určovaní špecifických emisií na účely výpočtu priemerných špecifických emisií CO2 pre výrobcov uplatní príslušné ustanovenia nariadenia (ES) č. 443/2009 v takomto poradí: Výber vozidiel na výpočet a) Článok 6: na kalendárne roky do roku 2015 (vrátane) sa uplatňuje zníženie emisií CO2 pre špecifické emisie CO2 osobných automobilov schopných jazdiť na palivo E85, ak členský štát spĺňa požiadavky uvedené v článku 6 nariadenia (ES) č. 443/2009; b) Článok 12 v spojení s článkom 13 ods. 3 druhým pododsekom: od špecifických emisií sa odčítajú úspory z ekologických inovácií overené v súlade s podrobnými pravidlami, ktoré má Komisia prijať; c) Článok 4: na kalendárne roky do roku 2014 (vrátane) sa usporiadajú registrácie nových osobných automobilov podľa ich emisií CO2 vyplývajúcich z písm. a) a b) a do výpočtu priemerných špecifických emisií CO2 sa zahrnú len vozidlá s najnižšími hodnotami až do percentuálneho podielu uvedeného v článku 4 druhom pododseku nariadenia (ES) č. 443/2009; Výpočet priemerných špecifických emisií CO 2 d) Článok 5: na kalendárne roky do roku 2015 (vrátane) a pre automobily, ktorých hodnota špecifických emisií CO2 je nižšia ako 50 g/km, sa vynásobia špecifické emisie CO2 týchto automobilov príslušným koeficientom uvedeným v článku 5 nariadenia (ES) č. 443/2009; e) Článok 5: na kalendárne roky do roku 2015 (vrátane) a pre automobily, ktorých hodnota špecifických emisií CO2 je nižšia ako 50 g/km, sa vynásobia úspory emisií CO2 z inovatívnych technológií týkajúce sa týchto automobilov príslušným koeficientom uvedeným v článku 5 nariadenia (ES) č. 443/2009; f) Článok 12 v spojení s článkom 13 ods. 3 druhým pododsekom: úspory z ekologických inovácií sa určia tak, že sa vypočítajú priemerné úspory CO2 na výrobcu na základe úspor uvedených v osvedčení o zhode pre všetky vybrané osobné automobily, ktoré sa vzťahujú na daného výrobcu, pričom sa zohľadní písm. e). Vozidlá, ktoré nie sú vybavené žiadnou inovatívnou technológiou, sa budú považovať za vozidlá s úsporami CO2 v hodnote 0 g/km. Ak úspory z ekologických inovácií prekročia hodnotu uvedenú v článku 12 ods. 1 nariadenia (ES) č. 443/2009, bude sa uplatňovať hodnota uvedená v článku 12 ods. 1; g) Vypočítajú sa priemerné špecifické emisie CO2, pričom sa zohľadní písm. d) a odčíta sa hodnota určená v súlade s písm. f). Napríklad výrobca v tejto situácii: Počet registrácií | Špecifické emisie CO2 | Úspory emisií CO2 z inovatívnych technológií | Násobiteľ superkreditu v roku 2012 | 2 | 45 | 2 | 3,5 | 10 | 51 | 4 | 1 | 53 | 131 | 0 | 1 | 10 | 160 | 10 | 1 | 28 | 200 | 20 | 1 | dosiahne úspory z ekologických inovácií v roku 2012 v hodnote (2*2*3,5 + 10*4) / (2*3,5 + 10 + 53) = 0,7714 2013 v hodnote (2*2*3,5 + 10*4 + 10*10) / (2*3,5 + 10 + 53 + 10) = 1,925 pričom jeho priemerné špecifické emisie CO2 budú mať v roku 2012 hodnotu [(2*45*3,5 + 10*51 + 53*131) / 70] – 0,7714 = 110,2 2013 hodnotu [(2*45*3,5 + 10*51 + 53*131 + 10*160) / 80) – 1,925 = 115,175 4.4 Výpočet priemernej hmotnosti Pri výpočte priemernej špecifickej hmotnosti na účely určenia cieľovej hodnoty špecifických emisií pre výrobcov pomocou vzorca uvedeného v prílohe I Komisia zohľadní všetky osobné automobily bez uplatnenia ustanovení v článku 4 a v článku 5 nariadenia (ES) č. 443/2009. 5. ZDRUžOVANIE Podľa článku 7 nariadenia (ES) č. 443/2009 výrobcovia môžu vytvárať združenia. V článku 7 odsekoch 5 a 6 sú uvedené dva druhy združení. V článku 7 ods. 5 sa odkazuje na otvorené združenia vytvorené akýmkoľvek výrobcom buď v skupine, alebo mimo skupiny prepojených podnikov. Tieto združenia sú otvorené akémukoľvek inému výrobcovi, ktorý si želá stať sa členom združenia, pokiaľ sa splnia podmienky podľa článku 7 ods. 5. Združenia vytvorené výrobcami, ktorí patria do skupiny prepojených podnikov, sa môžu nazývať uzavreté združenia a spadajú pod článok 7 ods. 6. Výrobcovia patriaci do skupiny prepojených podnikov budú musieť splniť oddelené ciele, pokiaľ nie sú členmi uzavretého združenia. Výrobcovia musia podľa článku 9 nariadenia K(2010) 7652 preukázať, že spĺňajú podmienky na vytvorenie uzavretého združenia, a tieto informácie by mali predložiť prostredníctvom funkčnej elektronickej schránky EC-CO2-LDV-IMPLEMENTATION@ec.europa.eu. Komisia bude považovať rok, v ktorom bolo združenie oznámené, za prvý rok uplatňovania dohody o združení. Posledným rokom uplatňovania dohody o združení bude rok predchádzajúci roku, v ktorom sa oznámi ukončenie dohody o združení. [pic][pic][pic] [1] Ú. v. EÚ L 140, 5.6.2009, s. 1. [2] Ú. v. EÚ L 138, 1.6.1999, s. 57. [3] Položka 0.5 v osvedčení o zhode a článok 3 písm. c) nariadenia 443/2009/ES: „výrobca je osoba alebo orgán, ktorý schvaľovaciemu orgánu zodpovedá za všetky aspekty postupu typového schvaľovania ES v súlade so smernicou 2007/46/ES a za zabezpečenie zhody výroby.“ [4] Položka 0.1 v osvedčení o zhode a príloha I k smernici 2007/46/ES „značka (obchodné meno výrobcu)“. Článok 2 ods. 6 rozhodnutia č. 1753/2000/ES: „značka znamená obchodný názov výrobcu a je uvedená v osvedčení zhody a dokumentácii typového schválenia.“ [5] Ú. v. ES L 350, 28.12.1998, s. 58. [6] Ú. v. EÚ L 140, 5.6.2009, s. 16. [7] http://cdr.eionet.europa.eu/ [8] http://circa.europa.eu/Members/irc/env/gge_ldv/library